Σχεδιο ΑΠΟΦΑΣΗΣ ΤΗΣ ΜΙΚΤΗΣ ΕΠΙΤΡΟΠΗΣ ΕΟΧ για την τροποποίηση των πρωτοκόλλων 2 και 3 της Συμφωνίας ΕΟΧ, σχετικά με μεταποιημένα και άλλα γεωργικά προϊόντα - Σχέδιο της Κοινής Θέσης της Κοινότητας

(υποβληθέν από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Το πρωτόκολλο 3 της συμφωνίας για τον Ευρωπαϊκό Οικονομικό Χώρο (συμφωνία ΕΟΧ) καθορίζει το καθεστώς συναλλαγών που ισχύει για ορισμένες κατηγορίες μεταποιημένων γεωργικών προϊόντων μεταξύ της Ευρωπαϊκής Κοινότητας, αφενός, και των κρατών ΕΖΕΣ/ΕΟΧ (Ισλανδία, Λιχτενστάιν και Νορβηγία), αφετέρου.

Στους πίνακες I και II παρατίθενται τα καλυπτόμενα προϊόντα. Ωστόσο, εφόσον το καθεστώς συναλλαγών που εφαρμόζεται στα προϊόντα τα οποία απαριθμούνται στον πίνακα I δεν είχε ρυθμιστεί κατά την πέρας των διαπραγματεύσεων για τη συμφωνία ΕΟΧ, εξακολουθεί να ισχύει το καθεστώς συναλλαγών που ορίζεται στο πρωτόκολλο 2 των διμερών συμφωνιών ελεύθερων συναλλαγών (ΣΕΣ) μεταξύ της Κοινότητας και, αντιστοίχως, της Νορβηγίας και της Ισλανδίας.

Το πρωτόκολλο 2 της συμφωνίας ΕΟΧ προβλέπει ορισμένες εξαιρέσεις ως προς το πεδίο εφαρμογής του.

Δυνάμει του άρθρου 98 της συμφωνίας ΕΟΧ, τα πρωτόκολλα 2 και 3 μπορούν να τροποποιούνται με απόφαση της Μικτής Επιτροπής του ΕΟΧ.

Σκοπός της συνημμένης πρότασης που υποβάλλεται με τη μορφή σχεδίου θέσης της Κοινότητας για να εγκριθεί ως απόφαση της Μικτής Επιτροπής είναι η προσαρμογή των πρωτοκόλλων 2 και 3:

- με την ενσωμάτωση σε ενιαίο έγγραφο του ισχύοντος καθεστώτος συναλλαγών που καλύπτει όλα τα μεταποιημένα γεωργικά προϊόντα (εκείνα που ορίζονται στο πρωτόκολλο 2 των ΣΕΣ, εκείνων που ορίζονται στον πίνακα I του πρωτοκόλλου 3, εκείνων που προστίθενται με γνώμονα το κοινό ενδιαφέρον και εκείνων που μεταφέρονται από το πρωτόκολλο 2 της συμφωνίας ΕΟΧ).

- με την εισαγωγή περισσότερης ευελιξίας στην αναθεώρηση των δασμών που βαρύνουν τα εν λόγω προϊόντα, συνυπολογίζοντας τις τιμές της αγοράς για τις γεωργικές πρώτες ύλες των συμβαλλομένων κρατών και, ειδικότερα, τις κατευθυντήριες γραμμές που χαράζονται από την Ευρωπαϊκή Ένωση στο πλαίσιο της Κοινής Γεωργικής Πολιτικής.

Με την υποβολή κοινής δήλωσης εκφράζεται ο κοινός στόχος των συμβαλλομένων μερών να εξαλειφθεί το μη γεωργικό στοιχείο των δασμών.

Παράλληλα, οι αλλαγές στους δασμολογικούς κωδικούς και η ενοποίηση του πρωτοκόλλου 3 απαιτούν την προσαρμογή του πρωτοκόλλου 2 της συμφωνίας ΕΟΧ.

Ως εκ τούτου, προτείνεται στο Συμβούλιο να εγκρίνει το συνημμένο σχέδιο θέσης της Κοινότητας ως απόφαση της Μικτής Επιτροπής του ΕΟΧ.

Σχεδιο ΑΠΟΦΑΣΗΣ ΤΗΣ ΜΙΚΤΗΣ ΕΠΙΤΡΟΠΗΣ ΕΟΧ για την τροποποίηση των πρωτοκόλλων 2 και 3 της Συμφωνίας ΕΟΧ, σχετικά με μεταποιημένα και άλλα γεωργικά προϊόντα

Η ΜΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "η συμφωνία", και ιδίως το άρθρο 98,

Εκτιμώντας τα εξής:

(1) στο πρωτόκολλο 2 της συμφωνίας παρατίθενται τα προϊόντα που αποκλείονται από το πεδίο εφαρμογής της συμφωνίας σύμφωνα με το άρθρο 8, παράγραφος 3, στοιχείο α), της συμφωνίας.

(2) στο πρωτόκολλο 3 της συμφωνίας παρατίθενται τα μεταποιημένα γεωργικά προϊόντα και ορισμένα άλλα προϊόντα, σύμφωνα με το άρθρο 8, παράγραφος 3, στοιχείο β), της συμφωνίας.

(3) οι διευθετήσεις για την αντιστάθμιση των τιμών όσον αφορά τα μεταποιημένα γεωργικά προϊόντα που παρατίθενται στο πρωτόκολλο 3 της συμφωνίας, οι οποίες ουδέποτε τέθηκαν σε εφαρμογή, πρέπει να αντικατασταθούν από απλούστερους διακανονισμούς που να βασίζονται στις διμερείς συμφωνίες μεταξύ των συμβαλλομένων μερών.

(4) ο κατάλογος προϊόντων που παρατίθεται στον πίνακα I του πρωτοκόλλου 3 της συμφωνίας πρέπει να τροποποιηθεί και να συμπεριλάβει ορισμένα από τα προϊόντα που περιλαμβάνονται στο πρωτόκολλο 2 της συμφωνίας.

(5) όσον αφορά το Λιχτενστάιν, η μεταβατική περίοδος της μη εφαρμογής του πρωτοκόλλου 3 της συμφωνίας θα πρέπει να επεκταθεί έως την 1η Ιανουαρίου 2005, καθώς οι ειδικές συνθήκες που δικαιολογούν την ύπαρξη μεταβατικής περιόδου δεν έχουν μεταβληθεί και θεωρείται απίθανο να μεταβληθούν στο άμεσο μέλλον.

(6) τα πρωτόκολλα 2 και 3 της συμφωνίας πρέπει να αντικατασταθούν πλήρως,

ΑΠΟΦΑΣΙΖΕΙ:

Άρθρο 1

Το πρωτόκολλο 2 της συμφωνίας αντικαθίσταται από το παράρτημα I της παρούσας απόφασης.

Άρθρο 2

Το πρωτόκολλο 3 της συμφωνίας αντικαθίσταται από το παράρτημα ΙI της παρούσας απόφασης.

Άρθρο 3

Η παρούσα απόφαση αρχίζει να ισχύει την 1 Ιανουαρίου 2002, υπό την προϋπόθεση ότι έχουν πραγματοποιηθεί προς τη Μικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103, παράγραφος 1, της συμφωνίας [1]. Εάν δεν έχουν πραγματοποιηθεί οι εν λόγω κοινοποιήσεις κατά την ως άνω ημερομηνία, η παρούσα απόφαση αρχίζει να ισχύει την πρώτη ημέρα του δεύτερου μήνα που έπεται της τελευταίας κοινοποίησης.

[1] [Δεν απαιτείται κοινοποίηση βάσει συνταγματικών κανόνων.] [Απαιτείται κοινοποίηση βάσει συνταγματικών κανόνων.]

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες,

Για τη Μικτή Επιτροπή του ΕΟΧ

Ο πρόεδρος

Οι Γραμματείς

της Μικτής Επιτροπής του ΕΟΧ

ΠΑΡΑΡΤΗΜΑ I

ΠΡΩΤΟΚΟΛΛΟ 2 σχετικά με τα προϊόντα που αποκλείονται από το πεδίο εφαρμογής της συμφωνίας βάσει του άρθρου 8, παράγραφος 3, στοιχείο α), της συμφωνίας

Τα ακόλουθα προϊόντα που υπάγονται στο εναρμονισμένο σύστημα (ΕΣ), κεφάλαια 25 έως 97, αποκλείονται από το πεδίο εφαρμογής της συμφωνίας:

Κλάση ΕΣ // Περιγραφή προϊόντος

3502 // Αλβουμίνες, αλβουμινικά άλατα και άλλα παράγωγα των αλβουμινών:

// - Αυγοαλβουμίνη:

ex 11 // - - Ξηρή, άλλη από την ακατάλληλη ή που έγινε ακατάλληλη για τη διατροφή των ανθρώπων

ex 19 // - - Άλλη από την αυγοαλβουμίνη, άλλη από την ακατάλληλη, ή που έγινε ακατάλληλη, για τη διατροφή των ανθρώπων

ex 20 // - - Γαλακτοαλβουμίνη, συμπεριλαμβανομένων των συμπυκνωμάτων δύο ή περισσοτέρων πρωτεϊνών ορού γάλακτος, άλλη από την ακατάλληλη, ή που έγινε ακατάλληλη, για τη διατροφή των ανθρώπων

3823 // Λιπαρά οξέα μονοκαρβοξυλικά βιομηχανικά. Όξινα λάδια από εξευγενισμό (ραφινάρισμα). Λιπαρές βιομηχανικές αλκοόλες:

// - Λιπαρά οξέα μονοκαρβοξυλικά βιομηχανικά. Όξινα λάδια από εξευγενισμό (ραφινάρισμα):

ex 11 // - - Στεατικό οξύ για την παραγωγή ζωοτροφών

ex 12 // - - Ελαϊκό οξύ για την παραγωγή ζωοτροφών

ex 13 // - - Λιπαρά οξέα ταλλελαίου (ρευστής ρητίνης) για την παραγωγή ζωοτροφών

19 // - - Άλλα:

ex 19 // - - - Αποσταγμένα λιπαρά οξέα για την παραγωγή ζωοτροφών. αποστάγματα λιπαρών οξέων για την παραγωγή ζωοτροφών

ex 70 // - Λιπαρές βιομηχανικές αλκοόλες για την παραγωγή ζωοτροφών

ΠΑΡΑΡΤΗΜΑ ΙΙ

ΠΡΩΤΟΚΟΛΛΟ 3 σχετικά με τα προϊόντα που αναφέρονται στο άρθρο 8, παράγραφος 3, στοιχείο β), της συμφωνίας

Άρθρο 1

1. Οι διατάξεις της συμφωνίας εφαρμόζονται στα προϊόντα που παρατίθενται στους πίνακες I και II, με την επιφύλαξη των διατάξεων του παρόντος πρωτοκόλλου.

2. Οι διατάξεις του παρόντος πρωτοκόλλου δεν ισχύουν για το Λιχτενστάιν πριν από την 1η Ιανουαρίου 2005.

Άρθρο 2

1. Τα προϊόντα που παρατίθενται στον πίνακα I υπόκεινται στους δασμούς που ορίζονται στα παραρτήματα του εν λόγω πίνακα.

2. Οι ως άνω δασμοί πρέπει να αναθεωρούνται ετησίως. Δύνανται δε να προσαρμόζονται από τη Μικτή Επιτροπή με βάση την εξέλιξη, μεταξύ των συμβαλλομένων μερών, του κόστους των βασικών γεωργικών προϊόντων και/ή κατόπιν αμοιβαίων παραχωρήσεων.

Άρθρο 3

1. Το παρόν πρωτόκολλο δεν εμποδίζει τα συμβαλλόμενα μέρη να εφαρμόζουν το δικό τους σύστημα χορήγησης επιστροφών κατά την εξαγωγή όσον αφορά τα προϊόντα που απαριθμούνται στον πίνακα I, λαμβάνοντας υπόψη τον αντίκτυπο που επιφέρουν οι διαφορές τιμών μεταξύ της παγκόσμιας αγοράς και των αγορών των συμβαλλομένων μερών για τα βασικά γεωργικά προϊόντα.

2. Σε περίπτωση που χορηγούνται επιστροφές κατά την παραγωγή ή άμεσες επιδοτήσεις για τα βασικά γεωργικά προϊόντα που χρησιμοποιούνται στην παραγωγή των εξαγόμενων προϊόντων, η χορήγηση επιστροφών κατά την εξαγωγή μειώνεται αναλόγως.

Άρθρο 4

Κάθε συμβαλλόμενο μέρος θέτει στη διάθεση των υπολοίπων, σε τακτά χρονικά διαστήματα, το ύψος των επιστροφών που χορηγούνται στα βασικά γεωργικά προϊόντα, από τις οποίες δύνανται να επωφεληθούν τα προϊόντα που απαριθμούνται στον πίνακα I, καθώς και τις μεταβολές στη γεωργική πολιτική, συμπεριλαμβανομένων των θεσμικών τιμών.

Άρθρο 5

1. Τα συμβαλλόμενα μέρη δύνανται να μην επιβάλλουν δασμούς ή επιβαρύνσεις ισοδύναμου αποτελέσματος κατά τις εισαγωγές ή να μη χορηγούν επιστροφές κατά την εξαγωγή των προϊόντων που απαριθμούνται στον πίνακα II.

2. Οι διατάξεις του άρθρου 4 εφαρμόζονται mutatis mutandis στα προϊόντα που απαριθμούνται στον πίνακα II.

Άρθρο 6

Το παρόν πρωτόκολλο δύναται να αναθεωρηθεί από τη Μικτή Επιτροπή του ΕΟΧ κατόπιν σχετικού αιτήματος ενός συμβαλλομένου μέρους. Στο πλαίσιο της εν λόγω αναθεώρησης ενδέχεται να τροποποιηθούν οι πίνακες I ή II όσον αφορά το εύρος των καλυπτόμενων προϊόντων και τους εφαρμοζόμενους δασμούς.

Άρθρο 7

1. Τα συμβαλλόμενα μέρη ενημερώνουν τη Μικτή Επιτροπή του ΕΟΧ σχετικά με τους λεπτομερείς κανόνες εκτέλεσης που εγκρίνουν για την εφαρμογή του παρόντος πρωτοκόλλου.

2. Κάθε συμβαλλόμενο μέρος δύναται να ζητήσει ανά πάσα στιγμή συζήτηση στα πλαίσια της Μικτής Επιτροπής του ΕΟΧ σχετικά με τη λειτουργία του παρόντος πρωτοκόλλου.

ΠΙΝΑΚΑΣ I

Κλάση ΕΣ // Περιγραφή των εμπορευμάτων

0403 // Βουτυρόγαλα, πηγμένο γάλα και πηγμένη κρέμα, γιαούρτι, κεφίρ και άλλα γάλατα και κρέμες που έχουν υποστεί ζύμωση ή έχουν καταστεί όξινα, έστω και συμπυκνωμένα ή με προσθήκη ζάχαρης ή άλλων γλυκαντικών, ή αρωματισμένα ή με προσθήκη φρούτων ή κακάου:

10 // - Γιαούρτι:

ex 10 // - - Αρωματισμένο ή με προσθήκη φρούτων ή κακάου

90 // - Άλλα:

ex 90 // - - Αρωματισμένα ή με προσθήκη φρούτων ή κακάου

0501 // Τρίχες κεφαλής ανθρώπου ακατέργαστες, έστω και πλυμένες ή απολιπασμένες. Απορρίμματα τριχών κεφαλής ανθρώπου

0502 // Τρίχες χοντρές χοίρου ή αγριόχοιρου. Τρίχες ασβού και άλλες τρίχες για την ψηκτροποιία. Απορρίμματα των τριχών αυτών

0503 // Χοντρές τρίχες (τρίχες χαίτης και ουράς μονόπλων ή βοοειδών) και απορρίμματα αυτών, έστω και σε επίπεδες επιφάνειες, με ή χωρίς υπόθεμα

0505 // Δέρματα και άλλα μέρη πτηνών, με τα φτερά ή πούπουλά τους, φτερά και μέρη φτερών (έστω και κομμένα στα άκρα), πούπουλα, ακατέργαστα ή απλά καθαρισμένα, απολυμασμένα ή που έχουν υποστεί κατεργασία με σκοπό τη διατήρησή τους. Σκόνες και απορρίμματα φτερών ή μέρη φτερών

0507 // Ελεφαντόδοντο, χελωνόστρακο, κεράτινα ελάσματα (στα οποία περιλαμβάνονται και τα γένια) φάλαινας ή άλλων θαλάσσιων θηλαστικών, κέρατα κάθε είδους, οπλές, νύχια κάθε είδους και ράμφη, ακατέργαστα ή απλά επεξεργασμένα αλλά όχι κομμένα σε σχήματα. Σκόνες και απορρίμματα από αυτές τις ύλες

0508 // Κοράλλι και παρόμοιες ύλες, ακατέργαστα ή απλά επεξεργασμένα, αλλά όχι αλλιώς κατεργασμένα. Κοχύλια και όστρακα μαλακίων, μαλακοστράκων ή εχινοδέρμων και κόκαλα σουπιών, ακατέργαστα ή απλά επεξεργασμένα, αλλά όχι κομμένα σε σχήματα, οι σκόνες και τα απορρίμματά τους

0509 // Σπόγγοι φυσικοί ζωικής προέλευσης

0510 // Άμβρα (ζωικό ήλεκτρο), καστόριο, ζήβεθο και μόσχος. Κανθαρίδες. Χολή, έστω και αποξεραμένη. Αδένες και άλλες ουσίες ζωικής προέλευσης που χρησιμοποιούνται για την παρασκευή φαρμακευτικών προϊόντων, νωπά, διατηρημένα με απλή ψύξη, κατεψυγμένα ή αλλιώς διατηρημένα κατά τρόπο προσωρινό

0710 // Λαχανικά (άβραστα ή βρασμένα στο νερό ή στον ατμό) κατεψυγμένα:

40 // - Γλυκό καλαμπόκι (Zea mays var. saccharata)

0711 // Λαχανικά διατηρημένα προσωρινά (π.χ. με διοξείδιο του θείου ή σε άλμη, θειωμένο νερό ή νερό στο οποίο προστεθεί άλλες ουσίες που χρησιμεύουν για να εξασφαλισθεί προσωρινά η διατήρησή τους), αλλά ακατάλληλα για διατροφή στην κατάσταση που βρίσκονται:

90 // - Άλλα λαχανικά. Μείγματα λαχανικών:

ex 90 // - - Γλυκό καλαμπόκι (Zea mays var. saccharata)

1302 // Χυμοί και εκχυλίσματα φυτικά. Πηκτικές ύλες, πηκτινικές και πηκτικές ενώσεις. Αγάρ-αγάρ και άλλα βλεννώδη και πηκτικά φυτικά παράγωγα, έστω και τροποποιημένα:

// - Χυμοί και εκχυλίσματα φυτικά:

14 // - - Πυρέθρου και ριζών φυτών με rotιnone

19 // - - Άλλα:

ex 19 // - - - Εκχυλίσματα φυτικά αναμειγμένα μεταξύ τους, για την παρασκευή ποτών ή παρασκευασμάτων διατροφής

ex 19 // - - - Άλλα θεραπευτικά άλλα από εκχυλίσματα φυτικά αναμειγμένα μεταξύ τους, για την παρασκευή ποτών ή παρασκευασμάτων διατροφής ή από βανίλια ελαιορητίνη

20 // - Πηκτικές ύλες, πηκτινικές και πηκτικές ενώσεις:

ex 20 // - - Με προσθήκη ζάχαρης σε ποσοστό κατά βάρος 5 % ή περισσότερο

1401 // Φυτικές ύλες των ειδών που χρησιμοποιούνται κυρίως στην καλαθοποιία ή στη σπαρτοπλεκτική (π.χ. μπαμπού, καλάμια του είδους rotin, κοινά καλάμια, βούρλα, λυγαριές, ράφια, στελέχη δημητριακών καθαρισμένα, λευκασμένα ή βαμμένα, φλούδες φιλύρας)

1402 // Φυτικές ύλες των ειδών που χρησιμοποιούνται κυρίως για το παραγέμισμα (π.χ. καπόκ, τζίβα φυτική, τζίβα θαλάσσια), έστω και σε επίπεδες επιφάνειες με ή χωρίς υπόθεμα από άλλες ύλες

1403 // Φυτικές ύλες των ειδών που χρησιμοποιούνται κυρίως για την κατασκευή σκουπών ή ψηκτρών (π.χ. σόργο, πιασσάβα, αγριάδα, ιστλ), έστω και σε δέσμες στριμμένες ή παραλληλισμένες

1404 // Φυτικά προϊόντα που δεν κατονομάζονται ούτε περιλαμβάνονται αλλού:

10 // - Πρώτες ύλες φυτικές των ειδών που χρησιμοποιούνται κυρίως για τη βαφή ή τη δέψη

90 // - Άλλα

1517 // Μαργαρίνη. Μείγματα ή παρασκευάσματα βρώσιμα από λίπη ή λάδια ζωικά ή φυτικά ή από τα κλάσματα διαφόρων λιπών ή λαδιών του κεφαλαίου αυτού, άλλα από τα λίπη και λάδια διατροφής και τα κλάσματά τους της κλάσης 1516:

10 // - Μαργαρίνη, μη συμπεριλαμβανομένης της ρευστής μαργαρίνης:

ex 10 // - - Περιεκτικότητας κατά βάρος σε λιπαρές ύλες που προέρχονται από το γάλα, που υπερβαίνει το 10 % αλλά που δεν υπερβαίνει το 15 %

90 // - Άλλα:

ex 90 // - - Περιεκτικότητας κατά βάρος σε λιπαρές ύλες που προέρχονται από το γάλα, που υπερβαίνει το 10 % αλλά που δεν υπερβαίνει το 15 %

ex 90 // - - Μείγματα ή παρασκευάσματα μαγειρικά που χρησιμοποιούνται για αφαίρεση των τύπων (φορμών)

1520 // Γλυκερίνη ακατέργαστη. Γλυκερινούχα νερά και αλισίβες

ex 00 // - Για διατροφικούς σκοπούς1

1522 // Λάδια δερμάτων. Υπολείμματα που προέρχονται από την επεξεργασία των λιπαρών σωμάτων ή των ζωικών ή των φυτικών κεριών:

ex 00 // - Λάδι δερμάτων για διατροφικούς σκοπούς1

1702 // Άλλα ζάχαρα, στα οποία περιλαμβάνεται η λακτόζη, η μαλτόζη, η γλυκόζη και η φρουκτόζη (λεβυλόζη), χημικώς καθαρά, σε στερεή κατάσταση. Σιρόπια από ζάχαρα χωρίς προσθήκη αρωματικών ή χρωστικών ουσιών. Υποκατάστατα του μελιού, έστω και αναμειγμένα με φυσικό μέλι. Ζάχαρα και μελάσες, καραμελωμένα:

50 // - Φρουκτόζη χημικώς καθαρή

90 // - Άλλα, στα οποία περιλαμβάνεται και το ιμβερτοποιημένο ζάχαρο (ή δυμβερτοποιημένο):

ex 90 // - - Μαλτόζη χημικώς καθαρή

1704 // Ζαχαρώδη προϊόντα χωρίς κακάο (στα οποία περιλαμβάνεται και η λευκή σοκολάτα)

1806 // Σοκολάτα και άλλα παρασκευάσματα διατροφής που περιέχουν κακάο

1901 // Εκχυλίσματα βύνης. Παρασκευάσματα διατροφής από αλεύρια, σιμιγδάλια, άμυλα κάθε είδους ή εκχυλίσματα βύνης, που δεν περιέχουν κακάο ή που περιέχουν λιγότερο από 40 % κατά βάρος κακάο επί πλήρως απολιπανθείσας βάσεως και δεν κατονομάζονται ούτε περιλαμβάνονται αλλού. Παρασκευάσματα διατροφής από προϊόντα των κλάσεων 0401 μέχρι 0404, που δεν περιέχουν κακάο ή περιέχουν λιγότερο από 5 % κατά βάρος κακάο, επί πλήρως απολιπανθείσας βάσεως, και δεν κατονομάζονται ούτε περιλαμβάνονται αλλού

1902 // Ζυμαρικά εν γένει, έστω και ψημένα ή παραγεμισμένα (με κρέας ή άλλες ουσίες) ή και αλλιώς παρασκευασμένα, όπως τα σπαγέτα, μακαρόνια, νούγιες, λαζάνια, gnocchi, ραβιόλια, κανελόνια. Αράπικο σιμιγδάλι (κους-κους), έστω και παρασκευασμένο:

// - Ζυμαρικά εν γένει, όχι ψημένα ούτε παραγεμισμένα, ούτε αλλιώς παρασκευασμένα:

11 // - - Που περιέχουν αυγά

19 // - Άλλα

20 // - Ζυμαρικά εν γένει παραγεμισμένα (έστω και ψημένα ή αλλιώς παρασκευασμένα):

ex 20 // - - Άλλα από προϊόντα που περιέχουν κατά βάρος περισσότερο του 20 % λουκάνικο, κρέας, παραπροϊόντα σφαγίων ή αίμα, ή κάθε συνδυασμό αυτών

30 // - Άλλα ζυμαρικά εν γένει

40 // - Αράπικο σιμιγδάλι (κους-κους)

1903 // Ταπιόκα και τα υποκατάστατα αυτής παρασκευασμένα από άμυλα, με μορφή νιφάδων, θρόμβων, κόκκων στρογγυλών, σκυβάλων ή με παρόμοιες μορφές

1904 // Προϊόντα με βάση τα δημητριακά που λαμβάνονται με διόγκωση ή φρύξη [π.χ. καλαμπόκι σε νιφάδες (κορν φλέικς)]. Δημητριακά άλλα από το καλαμπόκι, σε μορφή κόκκων, νιφάδων ή άλλων επεξεργασμένων κόκκων (εκτός από αλεύρι ή σιμιγδάλι), προψημένα ή αλλιώς παρασκευασμένα, που δεν κατονομάζονται ούτε περιλαμβάνονται αλλού

1905 // Προϊόντα αρτοποιίας, ζαχαροπλαστικής ή μπισκοτοποιίας, έστω και με προσθήκη κακάου. Όστιες, κάψουλες κενές των τύπων που χρησιμοποιούνται για φάρμακα, αζυμοσφραγίδες, ξεραμένες ζύμες από αλεύρι ή άμυλο κάθε είδους σε φύλλα και παρόμοια προϊόντα

2001 // Λαχανικά, καρποί και φρούτα και άλλα βρώσιμα μέρη φυτών, παρασκευασμένα ή διατηρημένα με ξίδι ή οξικό οξύ:

90 // - Άλλα:

ex 90 // - - Γλυκό καλαμπόκι (Zea mays var. saccharata). Καρδιές φοινίκων. Ίγναμα (κόνδυλος της διοσκουρέας), γλυκοπατάτες και παρόμοια βρώσιμα μέρη φυτών περιεκτικότητας κατά βάρος σε άμυλα κάθε είδους ίσης ή ανώτερης του 5 %

2004 // Άλλα λαχανικά παρασκευασμένα ή διατηρημένα αλλιώς παρά με ξίδι ή οξικό οξύ, κατεψυγμένα, άλλα από τα προϊόντα της κλάσης 2006:

10 // - Πατάτες:

ex 10 // - - Με μορφή αλεύρων, σιμιγδαλιών ή νιφάδων

90 // - Άλλα λαχανικά και μείγματα λαχανικών:

ex 90 // - - Γλυκό καλαμπόκι (Zea mays var. saccharata)

2005 // Άλλα λαχανικά παρασκευασμένα ή διατηρημένα αλλιώς παρά με ξίδι ή οξικό οξύ, όχι κατεψυγμένα, άλλα από τα προϊόντα της κλάσης 2006:

20 // - Πατάτες:

ex 20 // - - Με μορφή αλεύρων, σιμιγδαλιών ή νιφάδων

80 // - Γλυκό καλαμπόκι (Zea mays var. saccharata)

2006 // Λαχανικά, καρποί και φρούτα, φλούδες καρπών και φρούτων και άλλα μέρη φυτών, ζαχαρόπηκτα (στραγγισμένα, με στιλπνή ή κρυσταλλική εμφάνιση):

ex 2006 // - Γλυκό καλαμπόκι (Zea mays var. saccharata)

2007 // Γλυκά κουταλιού, ζελέδες, μαρμελάδες, πολτοί και πάστες καρπών και φρούτων, που παίρνονται από βράσιμο, με ή χωρίς προσθήκη ζάχαρης ή άλλων γλυκαντικών

2008 // Καρποί και φρούτα και άλλα βρώσιμα μέρη φυτών, αλλιώς παρασκευασμένα ή διατηρημένα, με ή χωρίς προσθήκη ζάχαρης ή άλλων γλυκαντικών ή αλκοόλης, που δεν κατονομάζονται ούτε περιλαμβάνονται αλλού:

// - Καρποί με κέλυφος, αράπικα φυστίκια και άλλα σπέρματα, έστω και αναμειγμένα μεταξύ τους:

11 // - - Αράπικα φιστίκια:

ex 11 // - - - Βούτυρο αράπικων φιστικιών

ex 11 // - - - Αράπικα φιστίκια, φρυγμένα

// - Άλλα, στα οποία περιλαμβάνονται και τα μείγματα, με εξαίρεση εκείνα της διάκρισης 2008 19:

ex 91 // - - Καρδιές φοινίκων για διατροφικούς σκοπούς1

99 // - - Άλλα:

ex 99 // - - - Καλαμπόκι, εκτός από γλυκό καλαμπόκι (Zea mays var. saccharata)

2101 // Εκχυλίσματα, αποστάγματα και συμπυκνώματα καφέ, τσαγιού ή ματέ και παρασκευάσματα με βάση τα προϊόντα αυτά ή με βάση τον καφέ, το τσάι ή το ματέ. Κιχώριο φρυγμένο και άλλα φρυγμένα υποκατάστατα του καφέ και τα εκχυλίσματα, αποστάγματα και συμπυκνώματα αυτών:

// - Εκχυλίσματα, αποστάγματα και συμπυκνώματα καφέ και παρασκευάσματα με βάση αυτά τα εκχυλίσματα, αποστάγματα ή συμπυκνώματα ή με βάση τον καφέ:

12 // - - Παρασκευάσματα με βάση αυτά τα εκχυλίσματα, αποστάγματα ή συμπυκνώματα ή με βάση τον καφέ:

ex 12 // - - - Περιεκτικότητας κατά βάρος 1,5 % ή περισσότερο λιπαρές ύλες που προέρχονται από το γάλα, 2,5 % ή περισσότερο πρωτεΐνες γάλακτος, 5 % ή περισσότερο ζάχαρη ή 5 % ή περισσότερο άμυλα

20 // - Εκχυλίσματα, αποστάγματα και συμπυκνώματα τσαγιού ή ματέ και παρασκευάσματα με βάση αυτά τα εκχυλίσματα, αποστάγματα ή συμπυκνώματα ή με βάση το τσάι ή το ματέ:

ex 20 // - - Περιεκτικότητας κατά βάρος 1,5 % ή περισσότερο λιπαρές ύλες που προέρχονται από το γάλα, 2,5 % ή περισσότερο πρωτεΐνες γάλακτος, 5 % ή περισσότερο ζάχαρη ή 5 % ή περισσότερο άμυλα

30 // - Κιχώριο φρυγμένο και άλλα φρυγμένα υποκατάστατα του καφέ και τα εκχυλίσματα, αποστάγματα και συμπυκνώματα αυτών:

ex 30 // - - Άλλα φρυγμένα υποκατάστατα του καφέ από το φρυγμένο κιχώριο. Εκχυλίσματα, αποστάγματα και συμπυκνώματα άλλων φρυγμένων υποκατάστατων του καφέ από το φρυγμένο κιχώριο

2102 // Ζύμες (ενεργές ή αδρανείς). Άλλοι αδρανείς μονοκύτταροι μικροοργανισμοί (με εξαίρεση τα εμβόλια της κλάσης 3002). Σκόνες για το φούσκωμα της ζύμης, παρασκευασμένες:

2103 // Παρασκευάσματα για σάλτσες και σάλτσες παρασκευασμένες. Αρτύματα και καρυκεύματα, σύνθετα. Αλεύρι από σινάπι και μουστάρδα παρασκευασμένη:

20 // - Tomato ketchup (κέτσαπ) και άλλες σάλτσες ντομάτας

30 // - Αλεύρι από σινάπι και μουστάρδα παρασκευασμένη:

ex 30 // - - Μουστάρδα παρασκευασμένη με προσθήκη ζάχαρης 5 % ή περισσότερο κατά βάρος

90 // - Άλλα:

ex 90 // - - Άλλα από τσάντυ (μάγγο), υγρό

2104 // Παρασκευάσματα για σούπες και ζωμούς. Σούπες και ζωμοί παρασκευασμένα. Παρασκευάσματα διατροφής σύνθετα ομογενοποιημένα

2105 // Παγωτά, έστω και αν περιέχουν κακάο2

2106 // Παρασκευάσματα διατροφής που δεν κατονομάζονται ούτε περιλαμβάνονται αλλού3:

ex 2106 // - Άλλα από σιρόπια από ζάχαρα, αρωματισμένα ή με προσθήκη χρωστικών ουσιών

2202 // Νερά, στα οποία περιλαμβάνονται και τα μεταλλικά και τα αεριούχα νερά, με προσθήκη ζάχαρης ή άλλων γλυκαντικών ή αρωματισμένα, και άλλα μη αλκοολούχα ποτά, με εξαίρεση τους χυμούς φρούτων ή λαχανικών της κλάσης 2009

2203 // Μπίρα από βύνη

2205 // Βερμούτ και άλλα κρασιά από νωπά σταφύλια, παρασκευασμένα με τη βοήθεια φυτών ή αρωματικών ουσιών

2207 // Αιθυλική αλκοόλη μη μετουσιωμένη, με κατ' όγκο αλκοολικό τίτλο 80 % vol ή περισσότερο. Αιθυλική αλκοόλη και αποστάγματα μετουσιωμένα, οποιουδήποτε τίτλου. Αποστάγματα, λικέρ και άλλα οινοπνευματώδη ποτά:

20 // - Αιθυλική αλκοόλη και αποστάγματα μετουσιωμένα, οποιουδήποτε τίτλου

2208 // Αιθυλική αλκοόλη μη μετουσιωμένη, με κατ' όγκο αλκοολικό τίτλο λιγότερο του 80 % vol. Αποστάγματα, λικέρ και άλλα οινοπνευματώδη ποτά:

40 // - Ρούμι και τάφια

50 // - Τζιν και τζινέβρα

60 // - Βότκα

70 // - Λικέρ:

ex 70 // - - Λικέρ με προσθήκη ζάχαρης περισσότερο του 5 % κατά βάρος

90 // - Άλλα:

ex 90 // - - Aquavit

2209 // Ξίδια και υποκατάστατα αυτών βρώσιμα που λαμβάνονται από οξικό οξύ

2402 // Πούρα (στα οποία περιλαμβάνονται και εκείνα με κομμένα τα άκρα), πουράκια και τσιγάρα, από καπνό ή υποκατάστατα του καπνού

2403 // Άλλα καπνά και υποκατάστατα του καπνού, που έχουν βιομηχανοποιηθεί. Καπνά «ομογενοποιημένα» ή «ανασχηματισμένα». Εκχυλίσματα και βάμματα καπνού

2905 // Αλκοόλες άκυκλες και τα αλογονωμένα, σουλφονωμένα, νιτρωμένα ή νιτροδωμένα παράγωγά τους:

// - Άλλες πολυαλκοόλες:

43 // - - Μαννιτόλη

44 // - - D-γλυκιτόλη (σορβιτόλη)

3302 // Μείγματα ευωδών ουσιών και μείγματα (στα οποία περιλαμβάνονται και τα αλκοολικά διαλύματα) με βάση μία ή περισσότερες από αυτές τις ουσίες, των τύπων που χρησιμοποιούνται ως πρώτες ύλες για τη βιομηχανία. Άλλα παρασκευάσματα με βάση ευώδεις ουσίες που χρησιμοποιούνται για την παρασκευή ποτών:

10 // - Των τύπων που χρησιμοποιούνται για τις βιομηχανίες ειδών διατροφής ή ποτών

3501 // Καζεΐνες, καζεΐνικά άλατα και άλλα παράγωγα των καζεϊνών. Κόλλες καζεΐνης

3505 // Δεξτρίνη και άλλα τροποποιημένα άμυλα κάθε είδους (π.χ. τα προζελατινοποιημένα ή εστεροποιημένα άμυλα κάθε είδους). Κόλλες με βάση τα άμυλα κάθε είδους, τη δεξτρίνη ή άλλα τροποποιημένα άμυλα κάθε είδους

3809 // Προϊόντα για το κολλάρισμα ή το τελείωμα, επιταχυντές βαφής ή προσκόλλησης χρωστικών υλών και άλλα προϊόντα και παρασκευάσματα (π.χ. είδη για κολλάρισμα παρασκευασμένα και παρασκευάσματα σταθεροποιητικά της βαφής), των τύπων που χρησιμοποιούνται στην κλωστοϋφαντουργία, στη βιομηχανία του χαρτιού, στη βιομηχανία του δέρματος ή σε παρόμοιες βιομηχανίες, που δεν κατονομάζονται ούτε περιλαμβάνονται αλλού:

10 // - Με βάση αμυλώδεις ύλες

3824 // Συνδετικά παρασκευασμένα για καλούπια ή πυρήνες χυτηρίου. Χημικά προϊόντα και παρασκευάσματα των χημικών ή συναφών βιομηχανιών (στα οποία περιλαμβάνονται και εκείνα που αποτελούνται από μείγματα φυσικών προϊόντων), που δεν κατονομάζονται ούτε περιλαμβάνονται αλλού. Προϊόντα που είναι υπολείμματα των χημικών ή συναφών βιομηχανιών και δεν κατονομάζονται ούτε περιλαμβάνονται αλλού:

60 // - Σορβιτόλη άλλη από εκείνη της διάκρισης 2905 44

(1) Αυτή η κατανομή εφαρμόζεται μόνο στη Νορβηγία.

(2) Όσον αφορά την Ισλανδία, οι διατάξεις του πρωτοκόλλου 3 δεν εφαρμόζονται στα προϊόντα που εμπίπτουν στην κλάση 2105.

(3) Όσον αφορά την Ισλανδία, οι διατάξεις του πρωτοκόλλου 3 δεν εφαρμόζονται στα παρασκευάσματα που αποτελούνται κυρίως από λιπαρές ύλες και νερό, που περιέχουν κατά βάρος 15 % ή περισσότερο βούτυρο ή άλλες λιπαρές ύλες που προέρχονται από το γάλα, υπό τη διάκριση 2106 90.

ΠΑΡΑΡΤΗΜΑ I ΤΟΥ ΠΙΝΑΚΑ Ι Κοινοτικό καθεστώς εισαγωγών

1. Για τον υπολογισμό των γεωργικών στοιχείων και των πρόσθετων δασμών χρησιμοποιούνται τα ακόλουθα βασικά ποσά:

- Σιτηρά (σιτάρι κοινό, σιτάρι σκληρό, σίκαλη, κριθάρι και καλαμπόκι): 7,583 EUR/100 kg

- Μακρόσπερμο αποφλοιωμένο ρύζι: 25,610 EUR/100 kg

- Πλήρες γάλα σκόνη: 126,488 EUR/100 kg

- Αποκορυφωμένο γάλα σκόνη: 115,236 EUR/100 kg

- Βούτυρο: 183,912 EUR/100 kg

- Ζάχαρη: 40,640 EUR/100 kg

- Μελάσες: 0,34 EUR/100 kg.

2. Η ελάχιστη ποσότητα κάτω από την οποία δεν επιβάλλεται δασμός για άμυλο/γλυκόζη και σακχαρόζη/ιμβερτοποιημένο ζάχαρο/ισογλυκόζη ορίζεται στο 5 %.

3. Οι ζώνες των θεωρητικών ποσοτήτων και των συμφωνημένων ποσοτήτων όσον αφορά τις γεωργικές πρώτες ύλες που θα λαμβάνονται υπόψη, καθώς και οι τυποποιημένες συνταγές που χρησιμοποιούνται για τον υπολογισμό των δασμών, ορίζονται στο προσάρτημα.

4. Οι δασμοί για τα προϊόντα που απαριθμούνται στον ακόλουθο πίνακα έχουν ως εξής:

>ΘΕΣΗ ΠIΝΑΚΑ>

5. Το κατ' αξία μέρος των δασμών για τα ακόλουθα προϊόντα είναι 0 %:

>ΘΕΣΗ ΠIΝΑΚΑ>

6. Το κατ' αξία μέρος των δασμών για τα ακόλουθα προϊόντα είναι 5,8 %:

>ΘΕΣΗ ΠIΝΑΚΑ>

7. Το κατ' αξία μέρος των δασμών για το ακόλουθο προϊόν είναι 7,8 %:

2905 43 00.

8. Οι δασμολογικοί κωδικοί που παρατίθενται στο παρόν παράρτημα αφορούν εκείνους που εφαρμόζονται στην Κοινότητα από την 1η Ιουλίου 2001. Οι όροι του παρόντος παραρτήματος δεν θα θιγούν από καμία ενδεχόμενη τροποποίηση της δασμολογικής ονοματολογίας.

ΠΡΟΣΑΡΤΗΜΑ Ποσότητες και συνταγές που αναφέρονται στην παράγραφο 3

(ανά 100 kg προϊόντων)

>ΘΕΣΗ ΠIΝΑΚΑ>

(ανά 100 kg προϊόντων)

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

ΠΑΡΑΡΤΗΜΑ ΙΙ ΤΟΥ ΠΙΝΑΚΑ Ι Ισλανδικό καθεστώς εισαγωγών

1. Οι δασμοί που εφαρμόζονται στα μεταποιημένα γεωργικά προϊόντα που παρατίθενται στον πίνακα I πρέπει να είναι μηδενικοί, με εξαίρεση τα ακόλουθα προϊόντα, στα οποία εφαρμόζονται οι εξής δασμοί (ISK/kg):

>ΘΕΣΗ ΠIΝΑΚΑ>

2. Οι δασμοί που ορίζονται στο παρόν παράρτημα αφορούν εκείνους που εφαρμόζονται στην Ισλανδία από την 1η Ιουλίου 2001. Οι διατάξεις του παρόντος παραρτήματος δεν θα θιγούν από καμία ενδεχόμενη τροποποίηση της δασμολογικής ονοματολογίας.

3. Το παρόν πρωτόκολλο δεν ισχύει για τα ακόλουθα προϊόντα:

Κωδικός ΕΣ // Περιγραφή του προϊόντος:

2105 // Παγωτά, έστω και αν περιέχουν κακάο

2106 // Παρασκευάσματα διατροφής που δεν κατονομάζονται ούτε περιλαμβάνονται αλλού:

.90 // - Άλλα:

ex .90 // - - Παρασκευάσματα που αποτελούνται κυρίως από λίπος και νερό, περιεκτικότητας μεγαλύτερης από 15 % κατά βάρος σε βούτυρο ή άλλες λιπαρές ύλες που προέρχονται από το γάλα

4. Το προσωρινό καθεστώς που ορίζεται στην παράγραφο 3 θα επανεξεταστεί από τα συμβαλλόμενα μέρη πριν από το τέλος του 2007.

ΠΑΡΑΡΤΗΜΑ ΙΙΙ ΤΟΥ ΠΙΝΑΚΑ Ι Νορβηγικό καθεστώς εισαγωγών

1. Για τον υπολογισμό των δασμών που επιβάλλονται στα μεταποιημένα γεωργικά προϊόντα, χρησιμοποιούνται οι ακόλουθοι συντελεστές αναφοράς (NOK/kg), με την επιφύλαξη όσων ορίζονται στην παράγραφο 6:

>ΘΕΣΗ ΠIΝΑΚΑ>

2. Οι δασμολογικοί κωδικοί που ορίζονται στο παρόν παράρτημα αφορούν εκείνους που εφαρμόζονται στη Νορβηγία από την 1η Ιουλίου 2001. Οι διατάξεις του παρόντος παραρτήματος δεν θα θιγούν από καμία ενδεχόμενη τροποποίηση της δασμολογικής ονοματολογίας.

3. Η ελάχιστη ποσότητα κάτω από την οποία δεν επιβάλλεται δασμός για αλεύρι, άμυλο και/ή γλυκόζη είναι 5 %.

4. Η ελάχιστη ποσότητα κάτω από την οποία δεν επιβάλλεται δασμός για τις πρόσθετες πρώτες ύλες [κρέας, τυρί, αυγά και μαλακά φρούτα (κατεψυγμέvα σμέoυρα, κατεψυγμέvα μαύρα φραγκoστάφυλα και κατεψυγμέvες φράoυλες)] είvαι 3 %. Για τov υπoλoγισμό τoυ δασμoύ, τα vωπά μαλακά φρoύτα εξoμoιώvovται πρoς τα κατεψυγμέvα με βάση μετατρoπής έvα πρoς έvα.

5. Οι ζώνες των θεωρητικών ποσοτήτων και των συμφωνημένων ποσοτήτων όσον αφορά τις γεωργικές πρώτες ύλες που θα λαμβάνονται υπόψη, καθώς και οι τυποποιημένες συνταγές που χρησιμοποιούνται για τον υπολογισμό των δασμών, ορίζονται στο προσάρτημα.

6. Οι δασμοί για τα ακόλουθα προϊόντα θα υπολογίζονται σύμφωνα με τους συντελεστές αναφοράς (NOK/kg) των γεωργικών πρώτων υλών που παρατίθενται στην παράγραφο 1, μειωμένοι κατά 7,2 %:

Νορβηγικός δασμολογικός κωδικός // Περιγραφή του προϊόντος

19.04 // Προϊόντα με βάση τα δημητριακά που λαμβάνονται με διόγκωση ή φρύξη [π.χ. καλαμπόκι σε νιφάδες (κορνφλέικς)]. Δημητριακά άλλα από το καλαμπόκι, σε μορφή κόκκων, νιφάδων ή άλλων επεξεργασμένων κόκκων (εκτός από αλεύρι ή σιμιγδάλι), προψημένα ή αλλιώς παρασκευασμένα, που δεν κατονομάζονται ούτε περιλαμβάνονται αλλού:

// - Παρασκευάσματα διατροφής που λαμβάνονται από μη φρυγμένες νιφάδες δημητριακών ή από μείγματα μη φρυγμένων νιφάδων δημητριακών και φρυγμένων νιφάδων δημητριακών ή διογκωμένων δημητριακών:

.2010 // - - Παρασκευάσματα τύπου «μούσλι» με βάση μη φρυγμένες νιφάδες δημητριακών

21.04 // Παρασκευάσματα για σούπες και ζωμούς. Σούπες και ζωμοί παρασκευασμένα. Παρασκευάσματα διατροφής σύνθετα ομογενοποιημένα:

// - Παρασκευάσματα για σούπες και ζωμούς. Σούπες και ζωμοί παρασκευασμένα:

// - - Σε αεροστεγείς συσκευασίες:

.1020 // - - - Σούπες λαχανικών, έστω και προπαρασκευασμένες, που δεν περιέχουν ούτε κρέας ούτε εκχυλίσματα κρέατος

.1030 // - - - Σούπες από ψάρια που περιέχουν ψάρια σε ποσότητα ίση ή μεγαλύτερη του 25 %

.1040 // - - - Άλλα

// - - Άλλα:

.1050 // - - - Που περιέχουν κρέας ή εκχυλίσματα κρέατος

.1060 // - - - Σούπες από ψάρια που περιέχουν ψάρια σε ποσότητα ίση ή μεγαλύτερη του 25 %

.1090 // - - - Άλλα

7. Οι δασμοί για τα προϊόντα που απαριθμούνται στον ακόλουθο πίνακα έχουν ως εξής:

>ΘΕΣΗ ΠIΝΑΚΑ>

8. Οι δασμοί για τα ακόλουθα προϊόντα θα προσδιορίζονται με βάση την πραγματική περιεκτικότητα που δηλώνεται για τις πρώτες ύλες επί των οποίων επιβάλλεται γεωργικός δασμός:

Νορβηγικός δασμολογικός κωδικός // Περιγραφή του προϊόντος:

1806.2012 // Σκόvες για επιτραπέζιες κρέμες σε δoχεία ή σε απευθείας συσκευασίες, περιεκτικότητας άνω των 2 kg

1806.2090 // Άλλα (άλλα πληv σκόvης για παγωτά ή σκόvης για επιτραπέζιες κρέμες) σε τεμάχια, πλάκες ή ράβδoυς βάρoυς μεγαλύτερoυ από 2 kg ή σε μoρφή υγρoύ, αλoιφής, σκόvης, κόκκωv ή άλλες χύμα μoρφές σε δoχεία ή σε απευθείας συσκευασίες, με περιεχόμεvo πoυ υπερβαίvει τα 2 kg

1806.3100 // Άλλα, σε τεμάχια, πλάκες ή ράβδoυς - παραγεμισμένα

1806.3200 // Άλλα, σε τεμάχια, πλάκες ή ράβδoυς - μη παραγεμισμένα

1806.9010 // Άλλες σoκoλάτες, συμπεριλαμβαvoμέvωv πρoϊόvτωv ζαχαρoπλαστικής με κακάo (σε μoρφές άλλες πληv τεμαχίωv, πλακώv ή ράβδωv βάρoυς μεγαλύτερoυ από 2 kg ή υγρoύ, αλoιφής, σκόvης, κόκκωv και άλλωv μoρφώv χύμα σε δoχεία ή σε απευθείας συσκευασίες περιεχoμέvoυ πλέov τωv 2 kg

1806.9022 // Σκόνες για επιτραπέζιες κρέμες

1806.9090 // Άλλα βρώσιμα παρασκευάσματα

2103.9099 // Άλλες σάλτσες και παρασκευάσματα για σάλτσες, αρτύματα και καρυκεύματα σύνθετα [άλλα από tomato ketchup (κέτσαπ) και άλλες σάλτσες ντομάτας, αλεύρι από σινάπι και μουστάρδα παρασκευασμένη, μαγιονέζα και σάλτσες remoulade και τσάτνυ (μάγγο) υγρό]

9. Οι δασμοί για τα προϊόντα των νορβηγικών δασμολογικών κωδικών 0403.1020, 0403.1030 και 0403.9002 (προϊόντα που υπάγονται στην κλάση 0403 που περιλαμβάνει φρούτα, καρπούς και καρπούς χωρίς πυρήνα) θα υπολογίζονται βάσει της τυποποιημένης συνταγής συν NOK/kg 0,42.

10. Οι δασμοί για τα προϊόντα των νορβηγικών δασμολογικών κωδικών 1901.2091 (μείγματα γλυκισμάτων σε δοχεία καθαρού περιεχομένου ίσου ή μεγαλύτερου των 2 kg, για την παρασκευή προϊόντων αρτοποιίας της κλάσης 1905) και 1901.2092 (ζυμάρια για την παρασκευή προϊόντων αρτοποιίας της κλάσης 1905) θα υπολογίζονται βάσει της τυποποιημένης συνταγής συν NOK/kg 0,37.

11. Οι δασμοί για τα προϊόντα του νορβηγικού δασμολογικού κωδικού 1901.2099 (μείγματα για την παρασκευή προϊόντων αρτοποιίας της κλάσης 1905, άλλα από μείγματα για γλυκίσματα) θα υπολογίζονται βάσει του συστήματος μήτρας συν NOK/kg 0,37, με εξαίρεση τα προϊόντα που δηλώνονται ελεύθερα γλουτένης για όσους πάσχουν από κοιλιοκάκη, όπου ο δασμός θα είναι NOK/kg 0,37.

12. Οι δασμοί για τα προϊόντα του νορβηγικού δασμολογικού κωδικού 1901.9090 (προϊόντα της κλάσης 1901, με εξαίρεση τα παρασκευάσματα για βρέφη πoυ διατίθεvται στη λιαvική πώληση, μείγματα και ζυμάρια για την παρασκευή προϊόντων αρτοποιίας της κλάσης 1905, και εκχυλίσματα βύνης) θα υπολογίζονται βάσει του συστήματος μήτρας συν NOK/kg 0,37.

13. Οι δασμοί για τα προϊόντα των νορβηγικών δασμολογικών κωδικών 1902.1100 και 1902.1900 (ζυμαρικά εν γένει, όχι ψημένα ούτε παραγεμισμένα, ούτε αλλιώς παρασκευασμένα) θα υπολογίζονται βάσει της τυποποιημένης συνταγής συν NOK/kg 0,14.

14. Οι δασμοί για τα προϊόντα του νορβηγικού δασμολογικού κωδικού 1902.4000 [αράπικο σιμιγδάλι (κους-κους)] θα υπολογίζονται βάσει της τυποποιημένης συνταγής συν NOK/kg 0,05.

15. Οι δασμοί για τα προϊόντα του νορβηγικού δασμολογικού κωδικού 1903.0000 (ταπιόκα και τα υποκατάστατα αυτής παρασκευασμένα από άμυλα, με μορφή νιφάδων, θρόμβων, κόκκων στρογγυλών, σκυβάλων ή με παρόμοιες μορφές) θα υπολογίζονται βάσει της τυποποιημένης συνταγής συν NOK/kg 0,11.

16. Οι δασμοί για τα προϊόντα του νορβηγικού δασμολογικού κωδικού 1905.1000 (ψωμί τύπου φρυγανιάς με την ονομασία «Kn Hackebrot») θα υπολογίζονται βάσει της τυποποιημένης συνταγής συν NOK/kg 0,85.

17. Οι δασμοί για τα προϊόντα του νορβηγικού δασμολογικού κωδικού ex 2104.2000 (παρασκευάσματα διατροφής σύνθετα, ομογενοποιημένα, όχι για τη διατροφή των παιδιών) θα υπολογίζονται βάσει του συστήματος μήτρας συν NOK/kg 1,02, ενώ οι δασμοί για τα προϊόντα του νορβηγικού δασμολογικού κωδικού ex 2104.2000 (παρασκευάσματα διατροφής σύνθετα, ομογενοποιημένα, για τη διατροφή των παιδιών) θα υπολογίζονται βάσει του συστήματος μήτρας συν NOK/kg 0,40.

18. Οι δασμοί για τα προϊόντα του νορβηγικού δασμολογικού κωδικού 2105.0010 (παγωτά που περιέχουν κακάο) θα υπολογίζονται βάσει της τυποποιημένης συνταγής συν NOK/kg 0,37.

19. Οι δασμοί για τα προϊόντα του νορβηγικού δασμολογικού κωδικού 2105.0020 (παγωτά που περιέχουν βρώσιμα λίπη) θα υπολογίζονται βάσει της τυποποιημένης συνταγής συν NOK/kg 0,94.

ΠΡΟΣΑΡΤΗΜΑ Ποσότητες και συνταγές που αναφέρονται στην παράγραφο 5

(ανά 100 kg προϊόντων)

>ΘΕΣΗ ΠIΝΑΚΑ>

(ανά 100 kg προϊόντων)

Ποσότητες που θα ληφθούν υπόψη εντός των ζωνών - άλλα από γαλακτοκομικά προϊόντα

Ζώνη // Προς εφαρμογή

Άμυλο/γλυκόζη //

0 - 5 // 0

5 - 15 // 12,5 (3,13 NOS + 9,38 PS)

15 - 25 // 22,5 (5,63 NOS + 16,88 PS)

25 - 50 // 43,75 (10,94 NOS + 32,81 PS)

50 - 75 // 68,75 (17,19 NOS + 51,56 PS)

75 - > // 100 (25 NOS + 75 PS)

Αλεύρι/σιμιγδάλι σιτηρών //

0 - 5 // 0

5 - 15 // 12,5

15 - 25 // 22,5

25 - 35 // 32,5

35 - 45 // 42,5

45 - 55 // 52,5

55 - 65 // 62,5

65 - 75 // 72,5

75 - > // 115

Κρέας //

0 - 3 // 0

3 - 6 // 5,25

6 - 10 // 7,5

10 - 15 // 12,5

15 - 20 // 17,5

20 - > // 50

Τυρί //

0 - 3 // 0

3 - 5 // 4,5

5 - 10 // 8,75

10 - 15 // 13,75

15 - 20 // 18,75

20 - 30 // 27,5

30 - 50 // 45

50 - > // 60

Αυγά //

0 - 3 // 0

3 - 5 // 4,5

5 - 10 // 8,75

10 - 15 // 13,75

15 - 20 // 18,75

20 - 30 // 27,5

30 - 50 // 45

50 - > // 60

Καρποί χωρίς πυρήνα //

0 - 3 // 0

3 - 5 // 4,5

5 - 10 // 8,75

10 - 15 // 13,75

15 - 20 // 18,75

20 - 30 // 27,5

30 - 50 // 45

50 - > // 60

>ΘΕΣΗ ΠIΝΑΚΑ>

ΠΙΝΑΚΑΣ II

Κλάση ΕΣ // Περιγραφή του προϊόντος

0901 // Καφές, έστω και καβουρντισμένος ή χωρίς καφεΐνη. Κελύφη και φλούδες καφέ. Υποκατάστατα του καφέ που περιέχουν καφέ, οποιεσδήποτε και αν είναι οι αναλογίες του μείγματος

0902 // Τσάι

1302 // Χυμοί και εκχυλίσματα φυτικά. Πηκτικές ύλες, πηκτινικές και πηκτικές ενώσεις. Αγάρ-αγάρ και άλλα βλεννώδη και πηκτικά φυτικά παράγωγα, έστω και τροποποιημένα:

// - Χυμοί και εκχυλίσματα φυτικά:

.12 // - - Γλυκόριζας

.13 // - - Λυκίσκου

.20 // - Πηκτικές ύλες, πηκτινικές και πηκτικές ενώσεις:

ex .20 // - Με την προσθήκη ζάχαρης σε ποσοστό λιγότερο του 5 % κατά βάρος

// - Βλεννώδη και πηκτικά φυτικά παράγωγα, έστω και τροποποιημένα

.31 // - - Αγάρ-αγάρ

.32 // - - Βλεννώδη και πηκτικά από χαρούπια, από χαρουπόσπορο ή από σπέρματα guarιe, έστω και τροποποιημένα

.39 // - - Άλλα

1404 // Φυτικά προϊόντα που δεν κατονομάζονται ούτε περιλαμβάνονται αλλού

.20 // - Χνούδι σπόρων βαμβακιού (linters de coton)

1516 // Λίπη και λάδια ζωικά ή φυτικά και τα κλάσματά τους, μερικώς ή ολικώς υδρογονωμένα, διεστεροποιημένα, επανεστεροποιημένα ή ελαϊδινισμένα (με ισομέρεια λιπαρών οξέων), έστω και εξευγενισμένα, αλλά όχι αλλιώς παρασκευασμένα:

.20 // - Λίπη και λάδια φυτικά και τα κλάσματά τους:

ex .20 // - - Ρετσινόλαδα υδρογονωμένα, με την ονομασία «opalwax»

1518 // Λίπη και λάδια ζωικά ή φυτικά και τα κλάσματά τους, θερμικά επεξεργασμένα (βρασμένα ή ψημένα), οξειδωμένα, αφυδατωμένα, θειωμένα, εμφυσημένα, πολυμερισμένα με απλή θέρμανση ή αλλιώς χημικώς τροποποιημένα, με εξαίρεση εκείνα της κλάσης 1516. Μείγματα ή παρασκευάσματα μη βρώσιμα από λίπη ή λάδια ζωικά ή φυτικά ή από τα κλάσματα διαφόρων λιπών ή λαδιών του κεφαλαίου αυτού που δεν κατονομάζονται ούτε περιλαμβάνονται αλλού:

Σημείο 1518 // - Λινοξύνη

1520 // Γλυκερίνη ακατέργαστη. Γλυκερινούχα νερά και αλισίβες1

1521 // Κεριά φυτικά (άλλα από τα τριγλυκερίδια), κεριά από μέλισσες ή άλλα έντομα και κεριά σπέρματος κήτους, έστω και εξευγενισμένα ή χρωματισμένα

1522 // Λάδια δερμάτων. Υπολείμματα που προέρχονται από την επεξεργασία των λιπαρών σωμάτων ή των ζωικών ή των φυτικών κεριών2

1803 // Πάστα κακάου, έστω και αποβουτυρωμένη

1804 // Βούτυρο, λίπος και λάδι κακάου

1805 // Σκόνη κακάου, χωρίς προσθήκη ζάχαρης ή άλλων γλυκαντικών

2002 // Ντομάτες παρασκευασμένες ή διατηρημένες αλλιώς παρά με ξίδι ή οξικό οξύ:

.90 // - Άλλα

2008 // Καρποί και φρούτα και άλλα βρώσιμα μέρη φυτών, αλλιώς παρασκευασμένα ή διατηρημένα, με ή χωρίς προσθήκη ζάχαρης ή άλλων γλυκαντικών ή αλκοόλης, που δεν κατονομάζονται ούτε περιλαμβάνονται αλλού:

// - Άλλα, στα οποία περιλαμβάνονται και τα μείγματα, με εξαίρεση εκείνα της διάκρισης 2008 19:

.91 // - - Καρδιές φοινίκων3

2101 // Εκχυλίσματα, αποστάγματα και συμπυκνώματα καφέ, τσαγιού ή ματέ και παρασκευάσματα με βάση τα προϊόντα αυτά ή με βάση τον καφέ, το τσάι ή το ματέ. Κιχώριο φρυγμένο και άλλα φρυγμένα υποκατάστατα του καφέ και τα εκχυλίσματα, αποστάγματα και συμπυκνώματα αυτών:

// - Εκχυλίσματα, αποστάγματα και συμπυκνώματα καφέ και παρασκευάσματα με βάση αυτά τα εκχυλίσματα, αποστάγματα ή συμπυκνώματα ή με βάση τον καφέ:

.11 // - - Εκχυλίσματα, αποστάγματα και συμπυκνώματα

.12 // - - Παρασκευάσματα με βάση αυτά τα εκχυλίσματα, αποστάγματα ή συμπυκνώματα ή με βάση τον καφέ:

ex .12 // - - - Που δεν περιέχουν ή που περιέχουν κατά βάρος λιγότερο από 1,5 % λιπαρές ύλες που προέρχονται από το γάλα, 2,5 % πρωτεΐνες γάλακτος, 5 % ζάχαρη ή 5 % άμυλο

.20 // - Εκχυλίσματα, αποστάγματα και συμπυκνώματα τσαγιού ή ματέ και παρασκευάσματα με βάση αυτά τα εκχυλίσματα, αποστάγματα ή συμπυκνώματα ή με βάση το τσάι ή το ματέ:

ex .20 // - - Που δεν περιέχουν ή που περιέχουν κατά βάρος λιγότερο από 1,5 % λιπαρές ύλες που προέρχονται από το γάλα, 2,5 % πρωτεΐνες γάλακτος, 5 % ζάχαρη ή 5 % άμυλο

.30 // - Κιχώριο φρυγμένο και άλλα φρυγμένα υποκατάστατα του καφέ και τα εκχυλίσματα, αποστάγματα και συμπυκνώματα αυτών:

ex .30 // - - - Κιχώριο φρυγμένο. Εκχυλίσματα, αποστάγματα ή συμπυκνώματα φρυγμένου κιχωρίου

2103 // Παρασκευάσματα για σάλτσες και σάλτσες παρασκευασμένες. Αρτύματα και καρυκεύματα, σύνθετα. Αλεύρι από σινάπι και μουστάρδα παρασκευασμένη:

.10 // - Σάλτσα σόγιας

.30 // - Αλεύρι από σινάπι και μουστάρδα παρασκευασμένη:

ex .30 // - - Αλεύρι και σιμιγδάλι από σινάπι. Μουστάρδα παρασκευασμένη περιεκτικότητας μικρότερης του 5 % κατά βάρος σε προστιθεμένη ζάχαρη

.90 // - Άλλα:

ex .90 // - - Τσάτνυ (μάγγο) υγρό

2201 // Νερά, στα οποία περιλαμβάνονται και τα φυσικά ή τεχνητά μεταλλικά νερά και τα αεριούχα νερά, χωρίς προσθήκη ζάχαρης ή άλλων γλυκαντικών ούτε αρωματισμένα. Πάγος και χιόνι

2208 // Αιθυλική αλκοόλη μη μετουσιωμένη, με κατ' όγκο αλκοολικό τίτλο λιγότερο του 80 % vol. Αποστάγματα, λικέρ και άλλα οινοπνευματώδη ποτά:

.20 // - Αποστάγματα από κρασί ή τσίπουρα

.30 // - Ουίσκι

.70 // - Λικέρ:

ex .70 // - - Άλλα από λικέρ περιεκτικότητας σε ζάχαρα ανώτερης του 5 % κατά βάρος

.90 // - Άλλα:

ex .90 // - - Άλλα από aquavit

(1) Για τη Νορβηγία, προϊόντα για διατροφικούς σκοπούς που υπάγονται σε αυτή την κλάση καλύπτονται από τον πίνακα I.

(2) Για τη Νορβηγία, λάδια δερμάτων για διατροφικούς σκοπούς που υπάγονται σε αυτή την κλάση καλύπτονται από τον πίνακα I.

(3) Για τη Νορβηγία, καρδιές φοινίκων για διατροφικούς σκοπούς που υπάγονται σε αυτή την κλάση καλύπτονται καλύπτονται από τον πίνακα I.

ΔΗΛΩΣΗ ΤΗΣ ΕΚ ΚΑΙ ΤΗΣ ΝΟΡΒΗΓΙΑΣ

Κατά την έγκριση της απόφασης αριθ. ... στις ... από τη Μικτή Επιτροπή του ΕΟΧ

Η Ευρωπαϊκή Κοινότητα και η Νορβηγία δηλώνουν ότι, όσον αφορά το άρθρο 2 της απόφασης αριθ. ... στις ..., το μη γεωργικό στοιχείο των δασμών επί προϊόντων του πίνακα 1 του πρωτοκόλλου 3 πρέπει να εξαλειφθεί. Προς το σκοπό αυτό, συμφωνούν ότι πρέπει να ξεκινήσουν συνομιλίες το συντομότερο δυνατόν, οι οποίες πρέπει να ολοκληρωθούν εντός ενός έτους από την ημερομηνία έναρξης σε ισχύ της απόφασης αριθ. ... προκειμένου να εφαρμοστεί η σχετική απόφαση της Μικτής Επιτροπής του ΕΟΧ το αργότερο την 1η Ιουλίου 2004. Επιπλέον, η Ευρωπαϊκή Κοινότητα και η Νορβηγία αναγνωρίζουν ότι οποιαδήποτε παρέκκλιση θα προβλέπεται σε εντελώς εξαιρετικές περιπτώσεις, θα καθορίζεται επακριβώς, θα περιορίζεται σε έναν ιδιαίτερα περιορισμένο αριθμό προϊόντων, θα έχει προσωρινό χαρακτήρα και θα επανεξετάζεται σε τακτά χρονικά διαστήματα.

>ΘΕΣΗ ΠIΝΑΚΑ>